<classify> SPIKA wa Bunge, Job Ndugai ametaja mawaziri, manaibu waziri na wabunge, ambao wamekuwa wakihudhururia vizuri vikao vya Kamati na Bunge na wale watoro, huku mbunge mtoro kuliko wote akiwa ni Mbunge wa Arusha Mjini, Godbless Lema Chadema.Aidha, amesema tathimini ya mahudhurio hayo atayapeleka kwenye vyama vya siasa, ambako wabunge hao wanatoka. Tathmini hiyo imelenga mahudhurio ya vikao 33 vya kamati kwa mwezi Machi, Aprili, Agosti na Oktoba, vikao 61 ya vikao vya Bunge la Kumi, vikao 9 vya Bunge la kumi na moja.Aliwataja wabunge ambao wamehudhuria kwa asilimia 100 kuwa ni Justin Monko Mbunge wa Singida Kaskazini, Felista Bura Viti Maalumu na Omari Kigua mbunge wa Kilindi wote kutoka Chama cha Mapinduzi CCM.Ndugai aliwataja wabunge wengine waliofuatia kwa kuhudhuria asilimia 99 ni Joel Makanyaga Chilonwa-CCM, Halima Bulembo Viti Maalumu- CCM, Mbaruk Salim Mbunge wa Wete-CUF, Hawa Mchafu CCM , Allan Kiula Iramba Mashariki- CCM, Rashidi Shangazi MlaloCCM wakati aliohudhuria kwa asilimia 97 ni Augustino Masele Mbogwe- CCM, Innocent Bilakwate Kyerwa-CCM na Juma Hamad Omary Ole-CUF.Ndugai alisema: Kwa upande wa mawaziri kwa ujumla wao mahudhurio sio mazuri lakini waziri ambaye ana mahudhurio ya juu zaidi kwa asilimia 90 ni Jenista Mhagama Waziri wa Nchi, Ofisi ya Waziri Mkuu, Sera, Bunge, Kazi, Vijana, Ajira na wenye Ulemavu.Wengine wote wanasuasua tu, na hili si jambo zuri, kwani mawaziri wakati wa vikao vya bunge manapaswa kuhudhuria na kama haupo basi tupeane taarifa.Aliongeza: Kwa upande wa manaibu waziri ni kama mawaziri wao, lakini yupo naibu ambaye amehudhuria vikao vyote vya kamati na bunge ambaye ni Dk Ashatu Kijaji hajawahi kukosekana.Ndugai aliwataja manaibu waziri wanaofuata kuwa ni Hamad Masauni Naibu Waziri wa Mambo ya Ndani, Anthony Mavunde Naibu Waziri wa Kazi, Vijana na Ajira, Mussa Ramadhani Sima Naibu Waziri wa Nchi Ofisi ya Makamu wa Rais Mazingira , Abdalla Ulega Naibu Waziri wa Mifugo na Uvuvi na Elias Kwandika Tamisemi na Naibu Waziri wa Uchukuzi na Mawasiliano, Atashasta Nditiye.Aliwataja mawaziri waliohudhuria chini ya asilimia 50 na asilimia kwenye mabano kuwa ni Waziri wa Mifungo na Uvuvi, Luhaga Mpina asilimia 45, Waziri wa Ardhi, Maendeleo ya Makazi, Wiliam Lukuvi asilimia 41, Waziri wa Katiba na Sheria, Profesa Palamagamba Kabudi asilimia 38, Waziri wa Nchi Ofisi ya Makamu wa Rais - Mazingira na Muungano, January Makamba asilimia 37 na Balozi Waziri wa Mambo ya Nje na Ushirikiano wa Afrika Mashariki, Balozi Augustine Mahiga asilimia 15.Aidha, Ndugai alitaja kundi la wabunge ambao mahudhurio yao ni hafifu chini ya asilimia 20 kuwa ni Mbunge wa Meatu, Salum Khamisi CCM na Shanif Mansoor Kwimba-CCM ambao wamehudhuria kwa asilimia 19, Abdulaziz Abood Morogoro Mjini-CCM aliyehudhuria asilimia 18.Ndugai waliwataja wengine na asilimia za mahudhurio yao kwenye mabano ni Mbunge wa NyanghwaleCCM, Hussein Amar asilimia 17, Mbunge wa Kilosa CCM, Mbaraka Bawaziri asilimia 15, Mbunge wa Same Magharibi- CCM, Dk Mathayo David Mathayo asilimia 14.6, Mbunge wa Kibamba- Chadema, John Mnyika na Mbunge wa Mpendae-CCM, Salmin Turki asilimia 14, Mbunge wa Kishapu-CCM, Suleiman Nchambi asilimia 9 na mbunge wa mwisho ni Mbunge wa Arusha Mjini, Lema Chadema aliyehudhuria kwa asilimia 7.8.Mbunge mtoro kuliko wote aliyehudhuria kwa asilimia 7.8 tu ni mbunge wa Arusha Mjini, Godbless Lema. Kwa hivyo watu wa Arusha ni vizuri mkajua hamna mwakilishi, ninavyotoa si ushabiki wa kisiasa, na hata leo ameingia amekaa dakika 15 tu na kuondoka.Na hii sio habari njema sana kwa wananchi wetu hasa kwa wale ambao mnategemea kusimama kugombea katika uchaguzi ujao wakati mahudhurio yenu ni haya. Pia mahudhurio hayo nayapeleka kwenye vyama vyenu ili wajue maana tumeshasema sana kuhusu suala la mahudhurio.Katika hatua nyingine, Spika amefanya mabadiliko katika baadhi ya wajumbe katika kamati kadhaa, ikiwamo kamati ya Viwanda, Biashara na Mazingira na kuwapanga wabunge wapya. Waliohamishwa na wanakokwenda kwenye mabano kutoka Kamati ya Viwanda, Biashara na Mazingira ni Salimu Hassan Turk na Lucy Mayenga Ardhi, Malisili na Utalii, Mansoor Sharifu Utawala na Serikali za Mitaa, Abdoulazi Abood na Munde Tambwe Miundombinu, Ahamedi Salum Hesabu za Serikali za Mitaa- LAAC na Balozi Deodalus Kamala Kamata ya Bajeti.Ndugai aliwataja walihamishiwa kwenye Kamati ya Viwanda, Biashara na Mazingira na kamati walikotoka kwenye mabano kuwa ni Richard Ndasa kutoka Kamati ya Uwekezaji na Mitaji ya Umma-PIC, Jafari Jussa kutoka Ardhi, Maliasili na Utalii, Machano Othuman Said-kutoka Huduma ya Maendeleo ya Jamii na Ibrahimu Mohamedi Raza kutoka kamati ya bajeti kwenda Kamati ya Serikali za Mitaa Wabunge walipangiwa kamati ni Karanga Laizar Viwanda, Biashara na Mazingira, Timotheo Mzava na Pauline Gekul Ardhi, Maliasili na Utalii, Zuberi Kuchauka na Dk Charles Tizeba Miundombinu, Charles Mwijage Uwekezaji Mitaji ya Umma-PIC, James Ole Millya Nishati na Madini, Joseph Mkundi Nje, Ulinzi na Usalama na Ryoba Marwa Kamati ya Bajeti.  <topic>: KITAIFA 